കേരളത്തിലെ കോവിഡ് വാക്സിനേഷൻ

കേരളത്തിലെ കോവിഡ് വാക്സിനേഷൻ ഭാഗമായി തുടക്കത്തിൽ 433,500 ഡോസ് കോവിഷീൽഡാണ് കേരളത്തിന് ലഭിച്ചത്, മൂന്ന് ദിവസത്തിന് ശേഷം 3,60,500 കോവിഷീൽഡ് ഡോസുകൾ അധികമായി പ്രഖ്യാപിച്ചു. സംസ്ഥാനത്ത് ആദ്യ ഘട്ടത്തിൽ സർക്കാർ ആശുപത്രികളിൽ നിന്നുള്ള 1,75,673 ആരോഗ്യ പ്രവർത്തകർ, സ്വകാര്യ ആശുപത്രികളിൽ നിന്ന് 199,937, ഫെഡറൽ ആശുപത്രികളിൽ നിന്ന് 2,932,74,711 പോലീസ് ഉദ്യോഗസ്ഥർ, 6,600 മുനിസിപ്പൽ തൊഴിലാളികൾ എന്നിവർ ഉൾപ്പെടെ 4,59,853 പേർ വാക്‌സിനു വേണ്ടി രജിസ്റ്റർ ചെയ്തു. ആദ്യ മൂന്ന് ദിവസങ്ങളിൽ മൊത്തം 24,558 ആരോഗ്യ പ്രവർത്തകർക്ക് വാക്സിനേഷൻ നൽകി. പ്രതികൂല പ്രതികരണങ്ങളൊന്നും തന്നെ റിപ്പോർട്ട് ചെയ്തിട്ടില്ല.  ഫെബ്രുവരി 11 ഓടെ 3.75 ലക്ഷം ആരോഗ്യ പ്രവർത്തകർക്ക് കുത്തിവയ്പ് നൽകിയ ശേഷം, പ്രചാരണത്തിന്റെ ശ്രദ്ധ മറ്റ് മുൻനിര ഉദ്യോഗസ്ഥരായ പോലീസ്, മുനിസിപ്പൽ തൊഴിലാളികളിലേക്ക് മാറി. രണ്ടാമത്തെ ഡോസ് ഫെബ്രുവരി 15 മുതൽ നൽകി.

വാക്സിനിൽ പൊതുജനവിശ്വാസം വളർത്തുന്നതിനായി നിരവധി പ്രമുഖ ഉദ്യോഗസ്ഥരും രാഷ്ട്രീയക്കാരും വാക്സിൻ എടുത്തു. ആരോഗ്യമന്ത്രി കെ.കെ.ഷൈലജ, മുഖ്യമന്ത്രി പിണറായി വിജയൻ, സംസ്ഥാന പോലീസ് മേധാവി ലോകനാഥ് ബെഹ്റ, മുൻ മുഖ്യമന്ത്രി വി.എസ് അച്യുതാന്ദൻ എന്നിവർ അതിൽ പെടുന്നു. ഫെബ്രുവരി 21 ആയപ്പോഴേക്കും 3,36,327 ആരോഗ്യ പ്രവർത്തകർക്കും 57,658 മുൻനിര ജീവനക്കാർക്കും കുത്തിവയ്പ് നൽകുകയും കേന്ദ്രത്തോട് കൂടുതൽ വാക്സിനുകൾ അഭ്യർത്ഥിക്കുകയും ചെയ്തു.

മുതിർന്ന പൗരന്മാർക്കും 45 വയസ്സിനു മുകളിലുള്ളവർക്കും പ്രതിരോധ കുത്തിവയ്പ്പ് മാർച്ചിൽ ആരംഭിച്ചു. കൂടാതെ, 2021 ൽ നടന്ന സംസ്ഥാന തെരഞ്ഞെടുപ്പിൽ പങ്കെടുത്ത സർക്കാർ ജീവനക്കാർക്കും വാക്സിനുകൾ നൽകി. എല്ലാവർക്കും, പ്രത്യേകിച്ച് മുതിർന്ന പൗരന്മാർക്ക് ഓൺലൈൻ രജിസ്ട്രേഷൻ സംവിധാനം ലഭ്യമല്ലാത്തതിനാൽ മുൻകൂർ രജിസ്ട്രേഷൻ ഇല്ലാതെയും വാക്സിനേഷനും നൽകി. അടുത്തുള്ള പ്രതിരോധ കുത്തിവയ്പ്പ് കേന്ദ്രത്തിൽ സ്ലോട്ടുകൾ കണ്ടെത്തുന്നതിനും ബുക്ക് ചെയ്യുന്നതിനും മുതിർന്നവരെ ആശ തൊഴിലാളികൾ സഹായിച്ചു. തിരഞ്ഞെടുത്ത സ്വകാര്യ ആശുപത്രികൾക്കും പ്രത്യേക വാക്സിനേഷൻ ക്യാമ്പുകൾക്കും പുറമേ ജില്ലാ, താലൂക്ക് ആശുപത്രികളിലും പ്രാഥമിക ആരോഗ്യ കേന്ദ്രങ്ങളിലും പ്രതിരോധ കുത്തിവെയ്പ്പിനായി പ്രത്യേകം സംവിധാനം ഒരുക്കി.

ഏപ്രിൽ പകുതിയോടെ രാജ്യവ്യാപകമായ വാക്‌സിൻ ക്ഷാമം കേരളത്തേയും ബാധിച്ചു, സ്റ്റോക്കുകൾ 7.22 ലക്ഷം ഡോസായി കുറഞ്ഞു. പാലക്കാട് ജില്ലയിൽ വാക്സിൻ ക്ഷാമം മൂലം പകുതിയോളം ക്യാമ്പുകളും പ്രവർത്തന നിലയിലായി. മുൻ‌നിര തൊഴിലാളികൾക്ക് പ്രതിരോധ കുത്തിവയ്പ് നൽകാൻ ബാക്കിയുള്ള സ്റ്റോക്കുകൾ ഉപയോഗിക്കാൻ വാക്സിനേഷൻ കേന്ദ്രങ്ങൾക്ക് നിർദ്ദേശം നൽകി.

2021  മെയ് 29 ലെ കണക്കനുസരിച്ച് കേരളത്തിൽ ആകെ 68.78 ലക്ഷം പേർ(ജനസംഖ്യയുടെ 19.38%) ആദ്യ വാക്സിൻ എടുത്തു. ആകെ 20.22 ലക്ഷം പേർ(ജനസംഖ്യയുടെ 5.69%) രണ്ട് വാക്സിനും എടുത്തു.  

പട്ടിക

അവലംബം

അവലംബങ്ങൾ

വർഗ്ഗം:ഇന്ത്യയിലെ 2020 കൊറോണ വൈറസ് പാൻഡെമിക്
വർഗ്ഗം:വാക്‌സിനേഷൻ